Държавен вестник, бр. 19, 2025 г., стр. 8

СТР.  8	
Д Ъ Р Ж А В Е Н  В Е С Т Н И К 	
БРОЙ  19
информация за случая на служител, определен 
от ръководителя на дипломатическото или 
консулското представителство на Република 
България в държавата, където деянието е 
довършено, или непосредствено в ОДМВР.
(3) Когато информацията по ал. 2 е пре­
доставена на служителя, определен от ръково­
дителя на дипломатическото или консулското 
представителство на Република България в 
държавата, където деянието е довършено, 
в 7-дневен срок тя се изпраща на ОДМВР. 
Информацията се въвежда в НИСПЗП от 
служителите по чл. 8.
Чл. 11. Националната информационна 
система за превенция и защита от педофи­
лия е интегрирана с Портала за електронни 
административни услуги на МВР.
Раздел V
Лица, задължени да извършват справки в 
Националния регистър
Чл. 12. Лицата, осъществяващи по занятие 
дейности с малолетни и непълнолетни, които 
са задължени при сключване на трудови и 
граждански договори с работници и служи­
тели да извършват справки в Националния 
регистър, са лицата, които осъществяват 
и/или организират наблюдение, транспор­
тиране, развлекателна дейност, занимания, 
тренировки или мероприятия в сферата на 
спорта, занимания и мероприятия в сферата 
на културата и изкуствата, възпитание, грижи, 
защита, охрана, дейности, свързани с изтърпя­
ване на наказание и дейности по отглеждане, 
лечение или обучение на лица, ненавършили 
18-годишна възраст, с изключение на:
1. лицата, прилагащи чл. 215 от Закона за 
предучилищното и училищното образование;
2. лицата, извън посочените по т. 1, пред 
които по силата на нормативен акт се представя 
свидетелство за съдимост преди сключване 
на трудов или граждански договор;
3. други лица, пред които лицето, с което 
ще се сключва трудов или граждански дого­
вор, представя свидетелство за съдимост въз 
основа на административни правила или по 
изрично искане на работодателя, съответно 
органа по назначаване.
Раздел VI
Достъп до НИСПЗП и условия и ред за искане 
и предоставяне на информация
Чл. 13. Органите на изпълнителната 
власт, на местното самоуправление и мест­
ната администрация, Държавната агенция за 
закрила на детето, Агенцията за социално 
подпомагане, общинските комисии за детето, 
Народното събрание и органите на съдебната 
власт имат право на безплатен достъп до 
данните в НИСПЗП въз основа на писмени 
запитвания.
Чл. 14. Информация от Националния регис­
тър се предоставя на лицата, осъществяващи 
по занятие дейности с лица, ненавършили 18 г., 
след подадено лично или чрез упълномощено 
лице писмено заявление (приложение № 1) за 
издаване на справка-удостоверение:
1. в ОДМВР по постоянен адрес или адрес 
на управление на лицето по чл. 43а, ал. 7 от 
Закона за закрила на детето;
2. по електронен път на електронна поща 
на съответната ОДМВР по постоянен адрес 
или адрес на управление на лицето по чл. 43а, 
ал. 7 от Закона за закрила на детето, подписано 
с квалифициран електронен подпис, или чрез 
Системата за сигурно електронно връчване 
по чл. 26, ал. 2 от Закона за електронното 
управление.
Чл. 15. (1) Заявлението съдържа следните 
данни:
1. трите имена/наименование и седали­
ще, ЕГН/ЛН/ЛНЧ/ЕИК/БУЛСТАТ, данни 
от документ за самоличност на заявителя 
(вид, номер, дата на издаване, орган, издал 
документа, и държава), адрес и телефон за 
контакт; електронен адрес, ако има такъв, 
предмет на дейност, данни за лицето, чрез 
което се подава заявлението;
2. описание на исканата информация – име­
на на лицето, за което се иска информацията, 
ЕГН/ЛН/ЛНЧ, номер на документ за самолич­
ност, длъжността, за която лицето се наема;
3. предпочитана форма на предоставяне 
на исканата информация;
4. дата и подпис на заявителя, а когато 
заявлението е подадено по електронна поща, 
заявителят се идентифицира чрез КЕП или 
с удостоверение за електронна идентичност.
(2) Когато заявлението се подава чрез пъл­
номощник, към него се прилага и нотариално 
заверено пълномощно.
Чл. 16. (1) Заявленията за предоставяне 
на информация от Националния регистър се 
регистрират в НИСПЗП.
(2) При установяване на недостатъци или 
непълноти в заявлението и в приложените 
документи длъжностното лице по чл. 18 дава 
указания на заявителя да отстрани допусна­
тите недостатъци или непълноти в 3-дневен 
срок от получаване на уведомлението за това. 
Указанията се дават писмено на електронната 
поща на заявителя, а когато такава не е по­
сочена – се изпращат на посочения адрес за 
контакт със заявителя. При неотстраняване 
на недостатъците или непълнотите в заявле­
нието то се оставя без разглеждане.